Steffen Handal

Steffen Handal (født 1969) er en norsk lærer og tillitsvalgt. Fra 1. januar 2025 er han leder i Unio.   

Fra 2016 til 2024 var han leder av Utdanningsforbundet.Steffen Handal ny leder av Utdanningsforbundet  3.11.2015 I 2012 ble han valgt til 2. nestleder i Utdanningsforbundet. I 2015 ble han valgt inn i styret til Education International, den globale sammenslåingen av lærerorganisasjoner.  

Handal ble tillitsvalgt på heltid i 2006, og på landsmøtet i 2009 ble Handal valgt inn til Utdanningsforbundets sentralstyre. Han ledet utdanningspolitisk utvalg fram til 2012, da han ble valgt inn i ledelsen. Steffen Handal er utdannet adjunkt med tilleggsutdanning i statsvitenskap. Han har erfaring fra studentpolitikken gjennom arbeid i LNL og avdelingsstyret på Høgskolen i Oslo. 

Han har vært lærer ved Skøyen skole i Oslo og har erfaring fra Svolvær barne- og ungdomsskole i Nordland. 

 Referanser 

 Eksterne lenker 
 «Ragnhild Lied innstilt som ny leder», fra nettsidene til Utdanningsforbundet

Kategori:Ledere for Utdanningsforbundet
Kategori:Norske pedagoger
Kategori:Personer fra Bærum kommune